hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu en hu hu sk hu en hu hu sk hu en hu hu sk hu en en hu hu hu hu hu hu hu hu hu hu hu hu hu hu hu hu hu hu hu hu en hu hu de hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en hu en hu en hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu ar hu hu en hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu sk en en hu en en en en hu hu hu hu hu hu hu en hu hu en en en hu en hu hu hu hu hu hu hu hu hu hu hu hu en hu en hu en hu hu en hu hu hu en en id hu en en en en hu en hu hu en hu en fr en en en
Pápai Petőfi Sándor Gimnázium - Kezdőlap
Felvételi tájékoztató Pápai Petőfi Sándor Gimnázium
Szeretettel köszöntjük a Pápai Petőfi Sándor Gimnázium honlapján. Ismerkedjen meg gimnáziumunkkal!
Angolos diákjaink projektmunkákkal emlékeztek II. Erzsébet angol királynőre 🇬🇧🖤👑
Önkéntes véradó tanulóink ma véradáson vettek részt.
Vock András 9.ny osztályos tanulónk 1. helyezést ért el az ausztriai Saalbach Hinterglemm-ben megrendezett World Games of Mountainbiking versenyen.
Darts versenyző a legnagyobbak között
Iskolánk 10.B osztályos tanulója, Borbély András a pápai Holdkő egyesület versenyzője részt vett a Budapesten, a BOK Sportcsarnokban megrendezett PDC European Tour sorozatának 10. fordulóján, a Hungarian Darts Trophy-n. A PDC felnőtt világranglistáján az 50. helyen álló holland Jeffrey De Zwaan volt az ellenfele.
Hagyományainknak megfelelően idén is megszerveztük az ismerkedési napot bejövő osztályainknak. Múlt héten csütörtökön a 9.Kny, hétfőn a 9.Ny osztály tanulói ismerkedtek osztályfőnökükkel, egymással, az iskolával, a petőfis hagyományokkal, szokásokkal. A délelőtt folyamán az iskolai Diákönkormányzat képviselői fogadták a kilencedikeseket és meséltek az iskolai életről, bemutatták az osztályok leendő tanárait és osztályfőnökeiket, Stall Nikolett tanárnőt (9.Kny) és Tóthné Sperai Renáta tanárnőt (9.Ny). Ezt követően a diákok bejárták az iskola épületét, megtekintették a szaktantermeket, az iskolai könyvtárat. Remek hangulatban telt mindkét nap, melyhez nagymértékben hozzájárultak a végzős osztályok, a 12.B és 12. C osztály diákjai, akik játékokkal átszőtt ismerkedős foglalkozást tartottak.
Érettségi vizsgára jelentkezni 2022. szeptember 5-ig lehet az Oktatási Hivatal által kijelölt intézményekben.
A vizsgaszabályzat 12§ (4) a) pontja szerint tanulói jogviszony fennállása alatt, az érettségi bizonyítvány megszerzése előtt abban a középiskolában lehet érettségi vizsgára jelentkezni, amellyel a tanulói jogviszony fennáll, vagy ha nem szervez érettségi vizsgát, a kijelölt középiskolákban.
Türr István Gimnázium és Kollégium, Pápa
Tudnivalók az alábbi linkeken és az ÉRETTSÉGI menüpontban
Gratulálunk a felvetteknek, és szeretettel köszöntjük Őket a PETŐFIS DIÁKOK között!
A városi pedagógusnapi ünnepségen iskolánk nyugdíjba vonuló pedagógusa, Tomor Józsefné a Miniszter Elismerő Oklevelét valamint Pedagógus Szolgálati Emlékérem díjazást vehetett át Egyházi Andrea Tankerületi Igazgató Asszonytól.
Tomor Józsefné 1987 óta dolgozik iskolánkban. A nevelőtestület egyik legnagyobb tapasztalattal rendelkező tagja, a közösségi élet egyik legaktívabb résztvevője. Kiemelkedő szakmai tudása eredményeképpen számos versenyeredménnyel büszkélkedhet: diákjai biológiából és kémiából számos országos versenyen értek el dobogós eredményt. Az iskola, a tanítványok és a munkatársai iránti szeretete, segíteni akarása, jóindulata áthatja valamennyi cselekedetét.
Fát ültettek az iskola előtti parkba 9. C osztályosaink és osztályfőnökük.
Madarak, fák napja: Szabó Patrik előadása, a városi televízió riportja
„A madarak és fák napja az egész természet ünnepe, amikor mi emberek azt ünnepeljük, hogy testvérei vagyunk minden élőlénynek a Földön.” Egyik célja a természetvédelem iránti figyelemfelhívás, a hagyomány immáron több mint száz éves.
MADARAK ÉS FÁK NAPJA alkalmából május 10-én Szabó Patrik, volt diákunk tartott előadást a gimnáziumunk tanulóinak.
Patrik a madárszeretet szüleitől örökölte, és kicsi gyermek kora óta mindig nagyon érdekelte a madárvilág . Jelenleg a Pannon Egyetemen tanul turizmus szakon, a Szegedi Tudományegyetemen ornitológia felnőttképzésen végzett.
Csóti otthonukban számos egzotikus és egyéb madárfajt, közel 200 egyedet tart. A madárpark egyeztetés után látogatható.
9.kny és 9. C osztályos diákjaink elindultak a tavaszi osztálykirándulásukra a Zánkai Erzsébet-táborba. Köszönjük a lehetőséget, pedagógusainknak a szervezést és a kíséretet!
Két, járvány miatt elmaradt ballagás után idén végre újra hagyományaink szerint köszönhettünk el 79 végzősünktől.
A hagyományos „utolsó osztályfőnöki óra” keretében köszöntek el az osztályfőnökök osztályaiktól: 12.A Mintler Erika, 12.B Csarmasz Ágnes, 12.C Tóthné Sperai Renáta, majd 8.20-kor a végzősök körbejárták a gyönyörűen feldíszített épületet, hogy elköszönjenek diáktársaiktól és tanáraiktól.
8.30-kor kezdődött az aulában az ünnepség, melyen a ballagók nem kis örömére szüleik, rokonaik, barátaik is részt vehettek.
A ballagóktól Mintler Erika tanárnő, a 12.A osztályfőnöke búcsúzott, az alsóbb évfolyamosok nevében Nagy Ákos 11.B osztályos tanuló köszönt el. Ballagó diáktársai nevében Szalay Violetta 12.B osztályos tanuló köszönte meg a szülők és pedagógusok fáradozását, valamint búcsút vett az ittmaradó diákoktól.
Az ünnepi műsorban sor került a hagyományos zászló-átadásra és fogadalom-tételre, hallhattuk Tompa Dézi 12.b és Oroszi Kamilla 12.a énekét, valamint Bognár Csenge tolmácsolásában Szabó T. Anna versét.
Köszönjük a díszítő osztályok, osztályfőnökeik és valamennyi segítő munkáját!
Az itt látható fotók egy részét Bolla Bernadett készítette, amit ezúton is köszönünk.
Végzős osztályaink tablói és csoportképei
12. A osztály (osztályfőnök: Mintler Erika)
12. B osztály (osztályfőnök: Csarmasz Ágnes)
12. C osztály (osztályfőnök: Tóthné Sperai Renáta)
Fotó Penovác Károly PK Veszprém Megyei Napló
Fotó Penovác Károly PK Veszprém Megyei Napló
Fotó Penovác Károly PK Veszprém Megyei Napló
A Föld napja alkalmából, április 22-én Karácsonyi Márk 12. B osztályos tanuló tartott előadást a Pápai Petőfi Sándor Gimnázium diákjainak. Több mint 5 év állattartási tapasztalattal, Márk nagy rálátással bír a hazai és nemzetközi herpetofaunára. Többek között kiemelte a biodiverzitás megőrzésének fontosságát, a helyes, felelősségteljes állattartást és számos tévhitet, melyek hatására talán pozitívabban fognak vélekedni diáktársai ezekről az élőlényekről.
Köszönjük Márk fantasztikus előadását, és az állatbemutatót!
Köszönjük a videót Horváth Bendegúznak!
Szeretettel gratulálunk 12. B osztályos tanulónknak, Tompa Dézinek a Helikoni Ünnepségeken elért ARANY minősítéséhez! Dézi Björk-It’s Oh so Quiet c.dalát énekelte.
ORSZÁGOS ANGOL NYELVI ONLINE KIEJTÉSI VERSENY ISKOLÁNKBAN
Gimnáziumunk angol nyelvi munkaközössége nagy sikerű országos kiejtési versenyt szervezett. Az alábbiakban a főszervező, Csikós Borbála angol nyelvi munkaközösség - vezető beszámolója olvasható. Köszönjük a szervezők, a résztvevők és a felkészítők munkáját! További sok sikert, jó együttműködést kívánunk!
Újabb országos verseny a Petőfiben
A kéttannyelvű iskolák országos Ki mit tud? versenye mellett szinte hagyománnyá vált, hogy tavasszal is egy újszerű versennyel rukkolunk elő.
Idén egy online angol nyelvű kiejtési versenyt szerveztünk, melyre két kategóriában lehetett nevezni. Indítottunk egy kategóriát a kéttannyelvű képzésben résztvevő diákok számára, egyet pedig azoknak, akik nem kéttannyelvű középiskolában tanulnak.
A versenyre összesen 37 diák nevezett Győrből, Balatonalmádiból, Balatonfüredről, Székesfehérvárról, Budapestről, Szekszárdról, de természetesen Pápáról is.
Nagyon izgultunk a verseny lebonyolítása miatt, mert még sosem tartottunk élő online angol versenyt. Az érdeklődőkkel és kísérőkkel együtt majd 70 embert kellett koordinálni egyszerre. Ehhez minden Petőfis angoltanárunk segítségére szükség volt, de még a Tarczys kollégákat is bevontuk, hogy a verseny gördülékenyen menjen, és mindenki kapjon segítséget, aki problémákkal bajlódik. A Zoom felületén belül összesen négy online szobában párhuzamosan zajlott a verseny és a felkészülés.
A verseny után kiküldött elégedettségi kérdőív alapján nagy sikere volt az újszerű szervezésnek. A diákok kevésbé érezték magukat feszélyezve a verseny során, hiszen az online térben nem egy hatalmas közönség előtt kellett megnyilvánulni. A felkészítők azt értékelték a leginkább, hogy válogathattak, hogy kit és mikor hallgatnak meg. A legjobban mindenkinek az tetszett, hogy mindenkinek egy adott időpontban kellett bejelentkeznie a megnyitó és a díjkiosztó részek fix időpontján kívül, így nem kellett órákon át várniuk.
A verseny tanulsága, hogy egy jelenléti versenyt sokkal könnyebb lebonyolítani, mint egy ilyen online rendezvényt, de összességében elmondhatjuk, hogy nagyon jól sikerült minden, és számunkra is hasznos tapasztalatszerzésnek bizonyult.
Külön kiemelném, hogy a helyezést elért diákok értékes jutalmakat kaphattak kézbe hála a Dexam Nyelvvizsga Központnak, és Hardi Tündének, aki Dexam nyelvvizsgát, valamint Dexam vizsgákra felkészítő tankönyveket ajánlott fel. Versenyünket a Language Cert Vizsgaközpont és az Oxford Könyvkiadó is támogatta nagyszerű nyelvkönyvekkel. A veszprémi Pannon Egyetem támogatását több formában is élvezhettük, hiszen reklámozták versenyünket, illetve két diákjuk Németh Dominik és Hunyadi-Nagy Eszter hatalmas segítség voltak a szervezés és a zsűrizés során, ahogy az American Corner veszprémi irodája is, ahonnan szuper nyereményeket kaptunk. A legnagyszerűbb mégis az, hogy az összes angolos kolléga teljes erőbedobással közösen valósította meg ezt a magas színvonalú, jó hangulatú versenyt.
Bízom benne, hogy jövő tavasszal legalább ilyen sokan és ilyen szuper hangulatban újra találkozhatunk!
SZÍVÜNK  összes szeretetével küldjük Cserneczky Attila tanár úrnak!…
2022. március 31-én délelőtt iskolánk tanulói a „Tiszta sváb” című film vetítésén vehettek részt a Pápai Német Nemzetiségi Önkormányzat szervezésében.
A dokumentumfilm a hazai németség történelméről szóló hiánypótló munka. Az alkotók modern feldolgozásban, fiatalos lendülettel mutatták be a svábok II. világháború utáni sorsát, az internálást, a málenkij robotot és a kitelepítést megélő idős emberek a téma iránt érdeklő fiatalok kérdéseire idézték fel a múltbeli eseményeket. A film szereplőinek őszinte szavai felkeltették diákjaink érdeklődését a téma iránt, hazatérve többen érdeklődtek szüleiknél az esetleges sváb felmenőik iránt.
Tisztelt Szülők! Kedves Nyolcadikos Diákok!
Az ideiglenes felvételi jegyzéket az alábbi linkeket találják:
magyar-angol két tanítási nyelvű tagozat
német nemzetiségi nyelvoktató tagozat
emelt szintű természettudományi tagozat
Március 26-án, szombaton az iskola tanulóinak egy része, néhány tanárunk és pár vendég a Petőfitt Sportnap alkalmából kerékpártúrán vett részt. Szany és Magyargencs úticéllal egy 77 km-es távot teljesítettünk. Szombat délelőtt, fél kilenckor, az iskola előtt volt a gyülekező. Amikor mindenki megérkezett, pontosan, a terv szerint útnak indultunk Nagyacsád felé. Mielőtt úticélunkba, Szanyba és Magyargencsre értünk volna, sokszor megálltunk az út során. Minden kisebb megállónál érdekes dolgokat tudtunk meg az adott helyről a túra szervezőjétől, Mozgai Zsolt tanár úrtól. Az első kisebb megálló Nagyacsádon volt, ezután pedig Nemesgörzsönyben vártuk be a csoport végét. Mivel 22 fő vett részt a túrán, biztonsági okokból három kisebb csapatban bicajoztunk. Majd kisebb kitérőt tettünk Egyházaskesző mellett egy bentonitbánya külfejtésénél. A bányató csodálatos látvány volt, élénk türkizkék színével, amit magas vas-foszfát tartalma okozott. Ezután a bentonitüzemben tettünk látogatást, ahol a bentonitgyártás folyamatát ismerhettük meg. Rábaparti és a keszői-várromnál töltött pár perc után értünk első úticélunkba, Szanyba, ahol tettünk egy kis „városnéző-túrát”. Először meglátogattuk a híres búcsújáró helyet, az Anna kápolnát. A falu központjában a győri püspökség egykori kastélyát és a híres Bokréta vendéglőt néztük meg kívülről. A templomkertben megízleltük a 100 éves artézi kút enyhén vasas vizét és bekukkantottunk a háromtornyú templomba. A szanyi program végén elfogyasztottuk az ebédünket. Tele hassal, ellenszélnek indultunk tovább a másik úticélunk, Magyargencs felé. Rábasebesen a kastély körbejárása után a Rába gáton mentünk tovább Vágra. Kemenesszentpéter után érkeztünk Magyargencsre, a hadiparkba. Itt tankokat néztünk meg, amikre a bátrabbak fel is másztak, illetve megnéztünk egy kiállítást a kastély belső helyiségeiben. Végül hazafelé vettük az irányt, Kemeneshőgyészen, Békáson és Mezőlakon keresztül. Véleményem szerint ez egy nagyon eseménydús és emlékezetes kirándulás volt, bár a végére elfáradtam. Ettől függetlenül nagyon szívesen mennék máskor is.
Farkas Flóra 10. B
Március 26-án szombaton tanítás nélküli munkanap keretein belül PetőFITT néven sportnapot szerveztünk diákjainknak. A tanulók egy része Mozgai Zsolt vezetésével biciklitúrán vett részt, a többieket pedig két helyszínen várták a szervezők.
Az iskolában sport és tanári totó, puzzle, kincskeresés, ping pong verseny és a nap zárásaként osztálytáncok bemutatására került sor. A másik helyszín a Pápai Városi Sportcsarnok volt, ahol egy közös zenés bemelegítés után, különböző erőnléti, ügyességi és gyorsasági feladatokat kellett teljesíteniük a diákoknak egyénileg.
A napot a 11.C osztály lelkes tanulói szervezték és bonyolították le, Molnár Eszter testnevelő és Tomor Józsefné osztályfőnök irányításával.
1993 óta minden év március 22-én van A VÍZ VILÁGNAPJA. Azóta világszerte ezen a napon ünneplik egyik legféltettebb kincsünket, a vizet.
Hagyományainknak megfelelően iskolánk is csatlakozott a nemzetközi kezdeményezéshez, amelynek egyik fontos célja, hogy a jövő generációiban tudatosítsa a víz szerepének, védelmének jelentőségét.
Gyere Kékben! Igyál vizet! A petőfisek kékbe öltöztek ezen a napon és a gimnázium épülete előtt az iskola közössége tavat és az abba befolyó patakokat formázva emlékezett a víz fontosságára. Földrajz órákon a témához illő filmeket, riportokat néztek tanulóink, több osztályunk pedig a Víztoronyba látogatott.
Köszönjük Somogyiné Kalmár Krisztina tanárnőnek az ötletet és a megvalósítást!
Videó: Bendegúz Horváth, Varga Gábor
2022.március 17-én 14.30-kor rendeztük meg hagyományos iskolai szépkiejtési versenyünket.
Ez az alkalom a szép magyar beszéd méltó ünnepe volt.
A versenyre a diàkok egy szabadon választott szövegrészlettel készültek.Ezt követően  egy perces átfutás után egy prózarészletet kellett értő olvasással,szép kiejtéssel előadniuk.
1.helyezett:Baky Bíborka 9.Kny és Honti Dominik 10.C
A versenyzők oklevelet, emléklapot és könyvjutalmat kaptak.
Medzibrodszky Milán a legjobbak között a Mozgókép - es médiaismeret OKTV- n, március 17-re pedig sok sikert az angol OKTV döntőhöz!
1848. március 15-re emlékeztünk az aulában tartott rendezvényünkkel. A pandémia miatt bevezetett korlátozó intézkedések óta ez volt az első hagyományos keretek között megtartott iskolai megemlékezés. A 10.C osztály tanulói kiváló műsorral elevenítették fel a forradalmi pillanatokat, így méltó módon ünnepeltük meg „Petőfi napját”.
Az ünnepi hangulatot tovább emelte a szereplők korhű öltözete, valamint az igényes dekoráció.
Gratulálunk és köszönjük a színvonalas műsort a 10.C osztály tanulóinak és Kovács Gábor osztályfőnöknek!
A hétvégén Molnár Eszter tanárnő vezetésével iskolánk lelkes csapata részt vett a BakonyRUN Winter Classic terepfutó tájékozódási versenyen Csóron.
A verseny során egy időmérő eszközzel 5 különböző pontot kell megtalálni a legrövidebb idő alatt és ott 5 különböző feladat várt a versenyzőkre, mely erőnléti, ügyességi és logikai feladatokból állt össze. Ezek a teljesítése után a legrövidebb úton kellett visszaérkezni a célba, mindezt téli körülmények között!
A csapat tagjai: Kiss Gergő, Porga Dávid, Winhoffer Kata, Vitályos Zsóka, Lukács Lili, Radics Nikolett, Horváth Bendegúz, Figerl Boldizsár.
Laptopokat vehettek át a kilencedikeseink
Az RRF-1.2.1-2021-2021-00001 azonosítószámú „Digitális oktatáshoz való egyenlő hozzáférés feltételeinek biztosítása a tanulók és a pedagógusok számára" című projekt keretében laptopokat vehettek át kilencedik évfolyamos tanulóink. Köszönjük a remek eszközöket!
A kommunista diktatúrák áldozataira emlékeztünk
Különleges történelemórával emlékeztünk a kommunista diktatúrák áldozataira a Petőfiben. Az izgalmas előadást Prof. Dr. habil. Szakály Sándor, a VERITAS Történetkutató Intézet és Levéltár főigazgatója tartotta. A Történelemoktatók Szakmai Egyesületének közvetítésével az ország tíz középiskolájában kerülhetett sor hasonló rendhagyó órára.
Az előadást érdekessé tette, hogy a jól ismert történelmi eseményeket személyes példákkal, emberi sorsokkal szemléltette az előadó. Prof. Dr. Szakály Sándor megemlékezett azokról, akiket hitük, származásuk, hovatartozásuk, nemzetiségük, politikai meggyőződésük miatt üldöztek, megaláztak, rettegésben tartottak, akiknek elvették életét, megkeserítették fiatalságát. A legtöbb szó a koncepciós perekről esett.
A történelmet meg kell ismerni, hogy levonhassuk belőle a tanulságokat. Az előadással közelebb kerültünk a korszak megértéséhez.
A magyar kultúra napja
Január 22-én, a Himnusz születésnapján ünnepeljük a kultúra napját. Iskolánkban rádióműsorral emlékeztünk meg az eseményről, az összeállítást Kernyáné Návai Anita tanárnő készítette a 9.Kny segítségével.
Műsorában azt próbálta érzékeltetni, hogy a kultúra nem csak egy „fogalom”, hanem élő jelenség, amit mi formálunk, építünk hagyományainkból és töltünk meg modern tartalmakkal is. A modern és a klasszikus találkozási pontját kiválóan érzékeltette Petőfi Füstbe ment terv című versének Járai Márk általi feldolgozása (Halott pénz együttes), amit ajánlunk mindenkinek meghallgatásra.
A műsorban népdalt énekelt Horváth Fanni,11. B osztályos tanuló.
Barta Boglárka 11. B osztályos tanuló pedig egy csodálatos képet készített, amin ősi toposzunk látható.
Sikerrel zajlott a központi írásbeli felvételi iskolánkban.
TÁJÉKOZTATÓ A KÖZPONTI ÍRÁSBELI VIZSGÁRÓL(2022.01.22):
KÖZPONTI ÍRÁSBELI VIZSGA TEREMBEOSZTÁS:
December 11-én Pályaorientációs napot tartottunk. A pályaválasztás rendkívül összetett, nehéz feladat, széleskörű tájékozottságot, önismeretet feltételez. Ehhez kívánunk segítséget nyújtani diákjainknak évről évre e nap megszervezésével.
A járványhelyzet miatt idén szokásainktól eltérően az előadások osztályszinten kerültek megrendezésre.
Diákjainknak lehetőségük volt az egyetemek, főiskolák képviselőivel találkozni, önismereti tréner, motivációs szakember tartott előadást, a nap céljának megfelelően szerepet kapott az érettségi és felvételi pontszámítás és a felvételi folyamat ismertetése a számos egyéb érdekes előadás mellett. Külön öröm és büszkeség hogy az előadások nagy részét a közelmúltban végzett diákjaink tartották, akik a Nemzeti Közszolgálati Egyetem, a Széchényi István Egyetem, a Pannon Egyetem valamint a Budapesti Műszaki Egyetem képzéseit mutatták be, majd a diákok lehetőséget kaptak kérdéseik feltevésére.
Köszönjük valamennyi előadónknak a részvételt, Csikós Borbála tanárnőnek a szervezést és Kömöcsi István tanár Úrnak az előadást.
Egy munkafolyamat képei- avagy padlóburkolat-csere 9 teremben
Ismét szépült, gyarapodott iskolánk. A Pápai Tankerületi Központ jóvoltából kilenc tantermünk teljes padlózata újult meg.
Tanulóink  örömmel vették birtokba vadonatúj padlóborítású termeiket, melyek állagának megóvására  vigyázni fognak.
Ezúton is köszönjük a fenntartónak a fejlesztést.
Iskolánk tanulói is támogatták az ÁGOTA Alapítvány és a Szeged-Csanád Egyházmegye Szent Ágota Gyermekvédelmi Szolgáltató kezdeményezését, a „Válts egy csokit mosolyra” adománygyűjtést az EMMI felhívására.
Emellett a szülők, család nélkül maradt gyerekeknek gyűjtött játékok, könyvek, ruhák is szép számban gyűltek, mert mi, petőfisek nem csak várunk a csodára, hanem elvisszük azt azokhoz a gyerekekhez, akik állami gondoskodásban és gyermekotthonokban élnek, hogy a karácsony valóban róluk szóljon! Hiszen az ÁGOTA Alapítvány mottója szerint
„Azért van az ünnep, mert nem lehet csoda nélkül élni”
Köszönjük diákjainknak és szüleiknek a felajánlásokat, Pintér Anita és Csarmasz Ágnes tanárnőknek a szervezést!
Petőfis Mikulás a Városi Tv-ben! :) ..mert petőfisnek lenni jó!
Az idén harmadiknak megrendezett október 9-ei, szombati, Joó-tói kerékpártúrának Marcalgergelyi szolgált úticélul.
Az indulásra 9 órakor került sor az iskola előtt. Az idő kicsit hideg volt, de rétegesen felöltözve kellemes a tekeréshez, és a hátszél igen megkönnyítette feladatunk.
10 km után első megállónk Mezőlak volt. Nevezetességei, mint a Sold-kastély és három templom mellet is elmentünk, megálltunk a vasútállomásnál.
3 km után második megállónkhoz, Békáshoz értünk. Érdekessége, hogy egykor egy 100 gyermeket elszállásoló gyermekotthon működött itt azegykori Békássy-Vecsey kastályban.
Következő megállónk a Marcal-hídnál volt. A negyedik megállónkhoz 6 km választott el minket Békéstól. Kemeneshőgyészhez értünk, ahol csupán egy kép erejéig álltunk meg a falutáblánál.
A réteket fák váltották fel, ahogy a táj változott, és ahogy közelebb kerültünk úticélunkhoz. Szergényhez értünk. Nevezetességei, mint az evangélikus templomhoz nem messze meg is álltunk.
3 km tekerés után megérkeztünk úticélunkhoz, Marcalgergelyihez, pontosabban a falu elején lévő Joó tóhoz. Az út egy földes út volt, vagyis az előző napok esője miatt az átkelés nehézkes volt. A tó két részből állt, egy, ami az útra nézett és egy, ami az erdő felé. A két tórész között egy fogadó, faházak és egy büfé állt. Melegszendvicseket, hamburgereket, de akár halászlét is kaphatnak az oda látogatók. A faházakat, szobákat ki lehet bérelni egy hétvégére, pár napra. A tó út felé néző része nagyobb helyeket kihagyva padokkal volt körülvéve. A nagy, erdő felé néző tó sok faházzal, üdülővel és az arra járó horgászokkal telt meg. A vize tiszta, mellette a füves területek gondosan ápolva. Természetesen itt volt egy nagyobb pihenőnk, ebédszünetünk. Ez nagyjából 40 percet foglalt magába.
Kifele találtunk egy kedvezőbb utat, és a falut átszelve vissza is indultunk. A tervezett 53 kilométerből még 26 vissza is maradt. Nemesszalóknak vettük az irányt. Innentől nagyobb pihenőket tartottunk, hiszen mindig legalább 6 kilométeres távot tettünk meg.
A visszautat a fák közötti táj váltotta fel teljesen, csak egyszer-kétszer kellett utunkat átszelni egy réten. Mihályháza, hetedik megállónknál is tartottunk egy 5 perces szünetet.
Utolsó megállónk Borsosgyőr után, készítettük a nap utolsó csoportképét a repülő előtt. Az iskola elé a tervezett 15 órás érkezés előtt, jóval előbb, nagyjából kettő óra után értünk.
A jó közösség, kedvező idő és szép úticél miatt ez a kerékpártúra is nagyon jól sikerült. Végül 56 km megtételével zárult a túra.
A résztvevők: Bikali Veronika 10. C, Elekes Dániel 10. C, Sebestyén Hanna 10. C, Szabó Bence 9. C, Csikai Zoltán vendég, felnőtt kísérő, Mozgai Zsolt szervező tanár
és Csikai Kata Sára 9. Kny
Pillanatképek az őszi jótékonysági bálunkról, mely őszi dekorációval díszített aulánkban remek hangulatban telt. Kiváló zene, színvonalas produkciók  gazdagították a programot. Köszönjük, hogy eljöttek!
Jól sikerült a 9. és 10. évfolyam bemutatkozó műsora. Petőfis hagyomány, hogy a bejövő évfolyamokkal ebben a formában is megismerkedhet az iskola közössége. Tavaly a járvány miatt elmaradt ez az alkalom, ezért most a 10. C osztály is csatlakozott az eseményhez.
Az egyéni bemutatkozásokból kiderült, hogy nagyon sokan kamatoztatják tehetségüket különféle sportágakban, zenében és rajzban is. Az osztályok rövid műsorral nyújtottak ízelítőt ebből. A színvonalas zenei és táncos produkciók mellett egy humoros próza és vers is elhangzott. A jókedvű együttlét erősítette az iskola közösségét.
A most bemutatkozó tehetségekről pedig minden bizonnyal hallunk még.
AZ ARADI VÉRTANÚK EMLÉKNAPJA
1849. október 6-án végezték ki Aradon az 1848-49. évi szabadságharc 13 honvédtisztjét, Pesten pedig ugyanezen a napon hajtották végre a gróf Batthyány Lajos egykori miniszterelnökre kiszabott halálos ítéletet.
Iskolánkban rádiós műsor keretében emlékeztünk a szabadságharc vértanúhalált halt hőseire.
2021.szeptember 30-án rendhagyó módon emlékeztünk meg iskolánkban a zene világnapjáról.
Ács Dominika fuvolaművész , énekes, zeneszerző két órában beszélgetett diákjainkkal a  zenéről, a pályaválasztásról, a sikerekről és kudarcokról, valamint a célok megvalósításához szükséges elhivatottságról.
A kötetlen hangulatú, interaktív előadáson felhangzottak klasszikus és kortárs szerzők művei, majd a művésznő az énekhangjával is elkápráztatta a jelenlévőket.
Horgas Eszter tanítványa volt, 2017-ben a Liszt Ferenc Zeneművészeti egyetemen szerzett diplomát, jelenleg a doktori képzését folytatja.
Számos ösztöndíjban részesült, első díjat nyert a Danubia Talent Nemzetközi versenyen.
A héten a Müpában és a Három hollóban lépett fel, a Hadik Akusztik koncerten zenélt, és hozzánk Spanyolországból érkezett a "Ferrol no Camiño" fesztiválról, ahol koncertet adott.
A gimnáziumunkban megrendezésre kerülő biciklitúrákat évek óta Mozgai Zsolt tanárúr szervezi és vezeti. A szeptember 25-i kerékpártúra egyben az én első túrám is volt. Mivel ezeken a túrákon az iskola diákjain kívül, bárki részt vehet, édesapám is részt vett, mert szeret túrázni. Amikor a bátyám járt ide, velük is több alkalommal részt vett a túrákon. Rajtunk és a tanárúron kívül még négy iskolatársam vett részt a kiránduláson. Horváth Vince a 9. C-ből, Sebestyén Hanna, Elekes Dani és Bikali Veronika a 10. C-ből. Pápai indulással és a döbröntei Szarvaskő vár úticéllal, 42 km-es távval indultunk neki az útnak.
Az indulás az iskola előtt, 10 órakor történt. Az első megálló Borsosgyőrön volt, így egy kis idő alatt odaértünk. Minden megállónál a falutáblához érve csoportképre került sor, megörökítve ezzel az ottlétünket. A postaládákba dobott képeslapok is ezt a célt szolgálták.
Második megállónk Kéttornyúlak fő látványossága az Árpád-korban épített templom volt, amely Pápa legrégebbről fennmaradt épülete. A tanárúr minden megállónál érdekességeket osztott meg velünk.
Harmadik megállónk Nóráp volt. ahol tartottunk egy ötperces szünetet. Negyedik megállónk Pápakovácsiban volt. A falu után megálltunk és megcsodáltuk a hatalmas szélerőművet.
Ötödik állomásunk Ganna közepén az Eszterházy család által építtetett templom és mauzóleum volt. Éppen belefutottunk egy kisebb turistacsoportba, ahol az idegenvezető egy törtnetet mesélt akkorról, amikor nem volt plébánosa Gannának.
Tovább indulva egy hosszú erdő menti úton mentünk. Amikor a tanárúr az erdővel vagy a természettel kapcsolatban kérdéseket tett fel, jó jegyeket lehetett kapni biológiából a helyes választ adóknak.
Az úticélunk Döbrönte, a hatodik állomásunk volt. Ismét egy klasszicista kupola tetejű templomnál álltunk meg, ami előtt egy ismeretterjesztő tábla állt. Tovább menve megálltunk ebédelni a Szarvaskő csárdánál. Elfogyasztottunk pár velős pirítóst, hogy újra útnak indulva felérjünk a dombtető tetejére, a várhoz. Az út felfelé egy ideig meredek és köves volt, de a dombtetőn ismét a biciklinkre ültünk. A vár körül gyönyörű kilátás tárult elénk.
Döbrönte után Tapolcafőn a forrást néztük meg és mentünk végig az erdőben a fák között.
Végül három óra után vissza is értünk Pápára. Azok akik szeretnek biciklizni és egy kis kikapcsolódásra vágynak, tökéletes szombati programnak tartom a kerékpártúrát.
Rátz Marcell, iskolánk 10.C osztályos tanulója a Debreceni Nagyerdőért Egyesület Hegyek hátán, völgyek ölén című, az Agrárminisztérium által támogatott országos pályázatán mese kategóriában I. , a próza kategóriában II. helyezett lett.
Hagyományainknak megfelelően idén is megszerveztük az ismerkedési napot bejövő osztályainknak. Kedden a 9.kny, szerdán a 9.C osztály tanulói ismerkedtek osztályfőnökükkel, egymással, az iskolával, a petőfis hagyományokkal, szokásokkal. A délelőtt folyamán az iskolai Diákönkormányzat képviselői fogadták a kilencedikeseket és meséltek az iskolai életről, bemutatták az osztályok leendő tanárait és osztályfőnökeiket, Kernyáné Návai Anitát (9.kny) és Somogyiné Kalmár Krisztinát (9.C). Ezt követően a diákok bejárták az iskola épületét, megtekintették a szaktantermeket, az iskolai könyvtárat. Remek hangulatban telt mindkét nap, melyhez nagymértékben hozzájárult egykori diákunk, Glassl Dominik, aki drámajátékokkal átszőtt ismerkedős foglalkozást tartott.
>> KORÁBBI HÍREINKET ITT TALÁLJA <<<
HETI PROGRAM: 2022. szeptember 26-tól október 02-ig
1.órától 3.óráig 9.B Bemeneti kompetenciamérés (term.tud.mérés)
3.órától 7.óráig 10.C Bemeneti kompetenciamérés (magyar,matematika m.)
10.35 órakor Megbeszélés a tanári szobában
1.órától 3.óráig 10.C Bemeneti kompetenciamérés (term.tud.mérés)
3.órától 7.óráig 9.B Bemeneti kompetenciamérés (magyar,matematika m.)
14.30 órától Balassi Bálint Gimnázium órái
15.00 órakor Petőfi-busz 9.B osztály
8.00 órakor Petőfi-busz 11.B osztály, 12.évf.magyar fak.,9.Kny 8 fő
8.45 órakor Petőfi-busz 10.B osztály, 11.C 9 fő
14.30 órától Balassi Bálint Gimnázium órái
9.00 órától Orvosi vizsgálat a 10.C osztály tanulóinak (Sportcsarnok)
Rendezvény: Bárdos kórus koncertje 18.00
Emlékezünk iskolánk egykori tanárára, Dr. Csekő Tibornéra.
Fájó szívvel búcsúzunk szeretett egykori tanárunktól, kollégánktól, igazgatónktól.
Elvesztettünk egy nagyszerű embert, egy kiemelkedő munkájáért elismert pedagógust, igazgatót, aki feladatait nagy odafigyeléssel, örömmel és lelkesedéssel látta el. Napi vezetői munkája mellett támasza volt a   pályakezdő  kollégáknak. Megértő szavaiért, emberségéért, energikusságáért, jó humoráért, vidám, életszerető természetéért szerették tanítványai és munkatársai. Töretlen optimizmusa az utókor számára is követendő példa.
Varga Géza (számunkra, volt kollégái számára csak Géza bácsi) 1959-ben kezdte pályafutását matematika-fizika szakos tanárként. Így írt erről gimnáziumunk 1994-es emlékkönyvének bevezetőjében: „Fiatal tanárként olyan közösségbe kerültem, ahol nemcsak a szokványos munkatársi, kollegiális kapcsolatot tapasztaltam, hanem barátokra is leltem. […] Meghatározó lett számomra ez a tanári testület […], és örök elkötelezettséget ébresztett bennem a Petőfi Sándor Gimnázium iránt.” Nos, tényleg így történt: ekkortól egészen 1999-es nyugdíjazásáig e gimnázium tanára, majd vezetője maradt.
Szakmai munkájának elismeréseként 1978-tól a gimnázium egyik igazgatóhelyettese lett. Szerteágazó feladatköre mellett is maradt ideje kollégái óráinak látogatására. Pályakezdőként nekem is jólestek biztató szavai.
1989-ben nehéz helyzetben vette át az iskola igazgatását. Ekkor körvonalazódott, hogy a református egyház visszaigényli régi iskolaépületét, amely akkor a Petőfi Gimnázium otthona volt. A városvezetéssel és az egyház képviselőivel folyamatosan egyeztetve, mindig az iskolája érdekeit szem előtt tartva oroszlánrésze volt abban, hogy gimnáziumunk új épülete a lehetséges helyszínek közül a legoptimálisabb területen, a Várkert úton épüljön fel. 1994-ben levezényelte az iskolaköltöztetés nem mindennapi feladatát. Mint minden igazgatónak, neki is meg kellett vívni csatáit, néha saját tantestületén belül is (pl. akkor, amikor az egészségügyi szakképzés hanyatlóban volt), de ezek a harcok előre vitték szeretett iskoláját. Igazgatósága idejére esett a hatosztályos képzés bevezetése. 1999-ben történt nyugdíjazásáig volt iskolaigazgató. Egy jó nevű, jól működő intézményt hagyott maga után.
Géza bácsi közéleti szerepe is kiemelkedő volt: 1991 és 1999 között tagja a pápai önkormányzat Oktatási, Kulturális és Vallásügyi Bizottságának, 1993-tól az Országos Petőfi Társaság elnökségének tagja. Számos alkalommal képviselte iskolánkat a Petőfi nevét viselő középiskolák országos találkozóin. Egyik írója volt 1994-es évkönyvünknek. Több más kitüntetés mellett 1999-ben megkapta a „Magyar Köztársasági Arany Érdemkereszt”-díjat. Nyugdíjasként is megőrizte egykori munkahelye iránti elkötelezettségét. Kezdő igazgatóként mindig számíthattam rá, válaszai, tanácsai megfontoltak voltak. Az iskolai élet ünnepi alkalmainak és a vidám tantestületi összejöveteleknek állandó résztvevője volt. Megőrizte energikusságát, érdeklődését, nyitottságát, vidámságát. Nyolcvanadik születésnapján köszöntötte tantestületünk. Utolsó éveit családi gondok nehezítették, de nem hagyta el magát, ezért is sújtott le bennünket váratlan halálhíre.
JÁRVÁNYÜGYI INTÉZKEDÉSI TERV A PÁPAI PETŐFI SÁNDOR GIMNÁZIUMBAN
A járványhelyzet miatt 2021. november 4-től intézményünkben az alábbi intézkedések lépnek életbe:
az iskola valamennyi tanulója és dolgozója számára a közösségi terekben és a folyosókon a védőmaszk használata kötelező, továbbá ajánlott a védőtávolság betartása
az épületbe való belépéskor a kézfertőtlenítés mindenki számára kötelező
az intézményt kizárólag egészséges, tüneteket nem mutató gyermek, tanuló látogathatja. Az oktatásban és nevelésben, illetve az intézmény működtetésében csak egészséges és tünetmentes dolgozó vehet részt.
Az intézménybe külsős látogató csak igazgatói engedéllyel léphet be.
A vendég belépők számára kötelező:
Részletes Járványügyi intézkedései tervünket itt találja:
Középfokú beiskolázási kiadvány 2022_2023.pdf
- A Pápai Petőfi Sándor Gimnázium járványügyi intézkedési terve (2020. 10. 01.)
Tájékoztató-Iskolai szociális segítés 2020
A Pápai Petőfi Sándor Gimnázium járványügyi intézkedési terve (2020. 10. 01.)